CELEX: C2005/229/45
Language: el
Date: 2005-09-17 00:00:00
Title: Διάταξη του Πρωτοδικείου, της 11ης Ιουλίου 2005, στην υπόθεση T-17/04, Front national κ.λπ. κατά Ευρωπαϊκού Κοινοβουλίου και Συμβουλίου της Ευρωπαϊκής Ενώσεως (Κανονισμός σχετικά με το καθεστώς και τη χρηματοδότηση των πολιτικών κομμάτων σε ευρωπαϊκό επίπεδο — Προσφυγή ακυρώσεως — Ένσταση περί απαραδέκτου — Πράξη υποκείμενη σε προσφυγή — Ενεργητική νομιμοποίηση — Απαράδεκτο)

17.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 229/21
            
         
      ΔΙΆΤΑΞΗ ΤΟΥ ΠΡΩΤΟΔΙΚΕΊΟΥ
   
   της 11ης Ιουλίου 2005
   στην υπόθεση T-17/04, Front national κ.λπ. κατά Ευρωπαϊκού Κοινοβουλίου και Συμβουλίου της Ευρωπαϊκής Ενώσεως (1)
   
   (Κανονισμός σχετικά με το καθεστώς και τη χρηματοδότηση των πολιτικών κομμάτων σε ευρωπαϊκό επίπεδο - Προσφυγή ακυρώσεως - Ένσταση περί απαραδέκτου - Πράξη υποκείμενη σε προσφυγή - Ενεργητική νομιμοποίηση - Απαράδεκτο)
   (2005/C 229/45)
   Γλώσσα διαδικασίας: η γαλλική
   Στην υπόθεση T-17/04, Front national, με έδρα το Saint-Cloud (Γαλλία), Marie-France Stirbois, κάτοικος Villeneuve-Loubey (Γαλλία), Bruno Gollnisch, κάτοικος Limonest (Γαλλία), Carl Lang, κάτοικος Boulogne-Billancourt (Γαλλία), Jean-Claude Martinez, κάτοικος Montpellier (Γαλλία), Philip Claeys, κάτοικος Overijse (Βέλγιο), Koen Dillen, κάτοικος Αμβέρσας (Βέλγιο), Mario Borghezio, κάτοικος Τορίνο (Ιταλία), εκπροσωπούμενοι από τον W. de Saint-Just, δικηγόρο, κατά Ευρωπαϊκού Κοινοβουλίου (εκπρόσωποι: H. Krück, N. Lorenz και D. Moore, με τόπο επιδόσεων στο Λουξεμβούργο), και Συμβουλίου της Ευρωπαϊκής Ενώσεως (εκπρόσωποι: M. Sims και I. Díez Parra), με αντικείμενο αίτηση περί ακυρώσεως του κανονισμού (ΕΚ) 2004/2003 του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003, σχετικά με το καθεστώς και τη χρηματοδότηση των πολιτικών κομμάτων σε ευρωπαϊκό επίπεδο (EE L 297, σ. 1), το Πρωτοδικείο (δεύτερο τμήμα), συγκείμενο από τους J. Pirrung, πρόεδρο, N. J. Forwood και Σ. Παπασάββα, δικαστές, γραμματέας: H. Jung, εξέδωσε στις 11 Ιουλίου 2005 διάταξη με το ακόλουθο διατακτικό:
   
               1)
            
            
               Απορρίπτει την προσφυγή ως απαράδεκτη.
            
         
               2)
            
            
               Καταδικάζει τους προσφεύγοντες στα δικαστικά έξοδα.
            
         
      (1)  EE C 71 της 20.3.2004.